Gandia ultima amb Renfe millores en l'estació i la reordenació dels seus espais
03 maig 2024

## Gandia ultima amb Renfe millores en l'estació i la reordenació dels seus espais03 maig 2024Última actualització: 03 maig 2024

![](../gestion/img/5d8c8976c7ed56977158576c3e3138f43eade9b78353fa7ac58ea2d2127d7365.jpg)  
  

L'Ajuntament de Gandia està ultimant amb Adif i Renfe millores en l'estació de trens, situada en el centre de la ciutat. Es reordenaran i renovaran espais públics que hi ha en el seu interior. De moment, ja s'han reubicat les màquines expenedores de tiquets i s'han substituït les lluminàries de l'estació per leds, que suposen una important reducció en el consum energètic.

L'alcalde de Gandia, **José Manuel Prieto**, es va reunir a principis de març a Madrid amb el director general adjunt a la Presidència de Renfe, **Sergio Bueno**, per a realitzar un repàs a les sol·licituds i projectes pendents en allò que competeix a la companyia ferroviària a la ciutat. Durant eixa trobada ja es va abordar la necessitat de millorar l'estació, tant pel que fa a les prestacions com els serveis que ofereix dins del recinte.

Així mateix, s'està ultimant un conveni per a la cessió a l'Ajuntament per part d'Adif de l'esplanada que hi ha a les portes de l'estació amb la finalitat de millorar el seu aspecte i ser més atractiva la zona per als passatgers i turistes que arriben a Gandia. Aquest espai serà gestionat pel Consistori, qui també s'encarregarà del manteniment d'aspectes com les zones verdes i la il·luminació.

**Reorganització en Rodalia València-Gandia**

Respecte a la reorganització proposada per Renfe en el servei de Rodalia València-Gandia per les obres de remodelació de la infraestructura entre Sueca i Sollana, del 7 al 21 de juny, des de l'Ajuntament s'ha posat l'accent en les mesures que s'han impulsat per a compensar la reducció de trens, com el fet que no afecta els caps de setmana i que s'ha evitat coincidir amb la temporada alta del turisme. En aquest sentit, s'han reorganitzat els horaris per a reduir les freqüències; hi haurà més vagons per a duplicar la capacitat; i atés que part de les línies que s'eliminen arriben a la platja, s'habilitaran 6 autobusos llançadora entre l'estació de Gandia i la platja.

[Twittear](https://twitter.com/share)